ಫೆಬ್ರವರಿ 7ಕ್ಕೆ ‘ಬಿಲ್‍ಗೇಟ್ಸ್’ ಎಂಟ್ರಿ!

‘ಬಿಲ್ ಗೇಟ್ಸ್’ ಈ ಹೆಸರು ಕೇಳಿದಾಕ್ಷಣ ಅಮೇರಿಕಾದ ಸಿರಿವಂತ, ಉದ್ಯಮಿ ನೆನಪಿಗೆ ಬರ್ತಿದ್ರು. ಆದರೆ ಈಗ ಇದೇ ಹೆಸರಿನಲ್ಲಿ ಸ್ಯಾಂಡಲ್‍ವುಡ್‍ನಲ್ಲಿ ಸದ್ದು ಮಾಡ್ತಿರೋ ಬಿಲ್‍ಗೇಟ್ಸ್ ಸಿನ್ಮಾ ನೆನಪಾಗತ್ತೆ. ಚಂದನವನದಲ್ಲಿ ಇಷ್ಟು ದಿನ ತಮ್ಮ ಕಚಗುಳಿಯ ಕಾಮಿಡಿಯಿಂದಲೇ ಸಿಕ್ಕಾಪಟ್ಟೆ ಫೇಮಸ್ ಆಗಿದ್ದ ಕಾಮಿಡಿ ಕಿಂಗ್ ಚಿಕ್ಕಣ್ಣ ಹಾಗೂ ಶಿಶಿರ್ ಶಾಸ್ತ್ರಿ ಈ ಚಿತ್ರದಲ್ಲಿ ಲೀಡ್ ರೋಲ್ ನಲ್ಲಿ ಕಾಣಿಸಿಕೊಳ್ತಿದ್ದಾರೆ.

ಈಗಾಗಲೇ ರಿಲೀಸ್ ಆದ ಟೀಸರ್ ಎಲ್ಲೆಡೆ ಸದ್ದು ಮಾಡೋ ಮೂಲಕ ಸಿನೆಮಾದ ಯಮಲೋಕದ ಅರಮನೆಯ ಅನಾವರಣದ ಅದ್ದೂರಿ ಸೆಟ್ ನಿಂದ ಎಲ್ಲರ ಚಿತ್ತ ತನ್ನತ್ತ ಹರಿಯುವಂತೆ ಮಾಡಿತ್ತು.

ಶ್ರೀನಿವಾಸ್ ನಿರ್ದೇಶನದಲ್ಲಿ ಮೂಡಿಬಂದಿರೋ ಬಿಲ್‍ಗೇಟ್ಸ್ ಸಿನಿಮಾ ಪೋಸ್ಟರ್ ನಿಂದಾಗಿಯೇ ದೊಡ್ಡ ಹೈಪ್ ಸೃಷ್ಟಿಸಿತ್ತು. ಕಾಮಿಡಿ ಕಥಾ ಹಂದರ ಹೊಂದಿರೋ ಸಿನಿಮಾ ಇದಾಗಿದ್ದು, ಈಗಾಗಲೇ ‘ಬಿಲ್‍ಗೇಟ್ಸ್’ ಸೆನ್ಸಾರ್ ಪರೀಕ್ಷೆ ಮುಗಿಸಿ, ಫೆಬ್ರವರಿ 7ಕ್ಕೆ ಪ್ರೇಕ್ಷಕರೆದುರು ಬರಲಿದೆ.

ಚಿತ್ರದಲ್ಲಿ ಕುರಿ ಪ್ರತಾಪ್, ರಾಜಾಹುಲಿ ಗಿರಿ, ಬ್ಯಾಂಕ್ ಜನಾರ್ಧನ್, ವಿ.ಮನೋಹರ್ ಸೇರಿದಂತೆ ಬಹುತೇಕರು ನಟಿಸಿದ್ದಾರೆ. ಒಟ್ಟಾರೆ ಸಿನೆಮಾ ನೋಡಲು ಕೂತ ಸಿನಿಪ್ರೇಕ್ಷಕನಿಗೆ ಎಲ್ಲೂ ಬೋರಾಗದಂತೆ ನೋಡಿಕೋಳ್ಳೋ ಎಲಿಮೆಂಟ್ಸ್ ಜೊತೆ ಬರ್ತಿರೋ ಚಿತ್ರಕ್ಕೆ ಪ್ರೇಕ್ಷಕ ಪ್ರಭುಗಳು ಏನಂತಾರೆ ಅನ್ನೋದನ್ನ ರಿಲೀಸ್ ಬಳಿಕವೇ ನೋಡ್ಬೇಕಿದೆ.